wannaphong/clean_thaiwikipedia huggingface dataset:
# ซีเกมส์ 2029
กีฬาซีเกมส์ 2029 หรือชื่อทางการ กาารแข่งขันกีฬาซีเกมส์ครั้งที่ 35 เป็นงานกีฬาระดับภูมิภาคที่กำลังจะมีขึ้น ซึ่งมีกำหนดจัดขึ้นที่ประเทศสิงคโปร์ 

โดยจะเป็นการแข่งขันกีฬาซีเกมส์ ครั้งที่ 35 ซึ่งเป็นการแข่งขันกีฬาหลายประเภททุก 2 ปี ครั้งนี้จะเป็นครั้งที่ 5 ที่สิงคโปร์เป็นเจ้าภาพจัดการแข่งขัน

ก่อนหน้านี้ ยังเป็นเจ้าภาพจัดการแข่งขันในปี ค.ศ. 1973, 1983, 1993 และ 2015

 ภาพรวม 
 การเสนอตัวเป็นเจ้าภาพ 
เมื่อวันที่ 12 พฤษภาคม พ.ศ. 2565 การประชุม SEAGF ในกรุงฮานอยยืนยันว่าสิงคโปร์จะเป็นเจ้าภาพจัดงานทุกๆ 2 ปีในภูมิภาคในปี 2029

 ประเทศที่เข้าร่วม 
คาดว่าสมาชิกทั้ง 11 คนของสหพันธ์กีฬาเอเชียตะวันออกเฉียงใต้จะเข้าร่วมการแข่งขันกีฬาซีเกมส์ในปี 2029 ด้านล่างนี้คือรายชื่อประเทศที่เข้าร่วมทั้งหมด

 
 
 
 
 
 
 
  (เจ้าภาพ)
# ปราสาทซัวปรอต
ปราสาทซัวปรอต  เป็นหมู่โบราณสถานมีลักษณะเหมือนกับหอคอยทั้งหมดสิบสองหลังที่ทอดยาวจากเหนือจรดใต้ เรียงรายทางด้านตะวันออกของจตุรัสหลวงในนครธม ใกล้กับ จังหวัดเสียมราฐ ประเทศกัมพูชา หมู่โบราณสถานหอคอยเหล่านี้สร้างด้วยศิลาแลงและหินทรายที่ขรุขระ จุดที่ตั้งของปราสาทซัวปรัตทั้งสิบสองหลังตั้งอยู่ทางทิศตะวันออกตรงข้ามกับพระลานชนดำรีและพระลานเสด็จขี้เรื้อนขนาบข้างจุดเริ่มต้นของถนนที่มุ่งไปทางทิศตะวันออกสู่ประตูชัย ซึ่งทั้งสองข้างจัดวางอย่างสมมาตร และยังไม่สามารถระบุได้แน่ชัดว่าหมู๋โบราณสถานใช้ในประโยชน์อะไร

คนในท้องถิ่นของกัมพูชาและคนไทยมักเรียกปราสาทแห่งนี้ว่า “ปราสาทนางสิบสอง” ตามจำนวนปราสาทสิบสองหลัง ผนวกเข้ากับนิทานพื้นบ้านนางสิบสอง–พระรถเมรี ซึ่งเป็นที่เป็นที่รู้จักกันดีทั้งชาวกัมพูชาและชาวไทย ซึ่งแท้จริงแล้วปราสาทนั้นไม่ได้มีความเกี่ยวข้องกับนิทานดังกล่าวhttps://www.acc-th.com/TH/news_articels/12_towers_of_cambodia.html

โดยลักษณะทางสถาปัตยกรรมและศิลปะกรรม สัณณิฐานว่าหมู๋โบราณสถานนี้น่าจะสร้างขึ้นในประมาณรัชกาลสมัยพระเจ้าอินทรวรมันที่ 2Higham, C., 2001, The Civilization of Angkor, London: Weidenfeld & Nicolson, 

นามของหมู่โบราณสถานหอคอยในปัจจุบันในภาษาเขมรในปัจจุบันหมายถึง "หอคอยของนักแสดงไต่เชือก" ซึ่งเป็นแนวคิดจากการสัณณิฐานแบบโรแมนติกที่ได้มาจากความเชื่อในท้องถิ่นที่ว่าหมู่ปราสาทเหล่านี้ถูกนำมาใช้เพื่อรองรับลวดสูงที่ทอดยาวระหว่างพวกบรรดานักแสดงสำหรับการแสดงผาดโผนในช่วงงานเทศกาลของราชสำนัก อย่างไรก็ตามความเชื่อนี้เป็นเรื่องเล่าที่ยังไม่ได้รับรอง แต่จากบันทึกของโจว ต้ากวานได้เล่าอธิบายไว้ในบันทึกของเขาว่าหอคอยทั้งสองนี้ใช้เพื่อระงับข้อพิพาทหรือคดีความของชาวขอมโบราณ

 ระเบียงภาพ
# ยูโกะ อารากิ
ยูโกะ อารากิ (เกิด 15 ธันวาคม ค.ศ. 1993) เป็นนางแบบแฟชันและนักแสดงหญิงชาวญี่ปุ่นสังกัดสตาร์ดัสโปรโมชัน ผลงานการแสดงนำในภาพยนตร์และละครโทรทัศน์ของเธอเรื่องแรกคือ อิการิโอะนาเงโระ ในเดือนพฤษภาคม ค.ศ. 2008 และเลิฟเลิฟเอเลียน ของฟูจิทีวีใน ค.ศ. 2016 ตามลำดับ

 ผลงานการแสดง 
 ภาพยนตร์ 
 ปี ชื่อเรื่อง บทบาท หมายเหตุ อ้างอิง 2008  อิการิโอะนาเงโระ  นาโอมิ  นำแสดง  อาโออิ โทริ  ไม คาตายามะ   2010  คำสารภาพ    2011  อูโซสึกิมี-คุงโตะโควาราเตะมา-จัง    โชโจทาจิโยะ  ไม่ได้ฉาย 2013  สคูลเกิร์ลคอมเพล็กซ์โฮโซบุเฮ็ง  ฟูตาบะ เอริงูจิ   ยูรูเซไน, ไอไต  มาริ ฮาชิโมโตะ   2015  คาโซกุ-กกโก  ภาพยนตร์รวมเรื่อง คาเซะโนะทาโยริ  คูรูมิ  นำแสดง  2016  นากิมูชิปีเอโรโนะเค็กกงชิกิ  มากิ อินาบะ   อินเทิร์น!  ฮารูกะ คาวากูระ  นำแสดง  2017  Our Meal for Tomorrow  โคฮารุ อูเอมูระ  นำแสดง  Evil and the Mask  คาโอริ   2018  อาโนโกะโนะโทริโกะ  ชิซูกุ   2021  The Crocodile That Lived for 100 Days  เซ็มไป (พากย์เสียง)   2022  The Hound of the Baskervilles: Sherlock the Movie  เบนิ ฮาซูกาเบะ  

 ละครโทรทัศน์ 
 ปี ชื่อเรื่อง บทบาท สถานีโทรทัศน์ หมายเหตุ อ้างอิง 2009  Real Clothes   คันไซทีวี  ตอนที่ 7  2012  Dragon Seinendan  ยูกะ  เอ็มบีเอส   2013  มาสค์ไรเดอร์วิซาร์ด  ชิอากิ ชิมิซุ  ทีวีอาซาฮิ  ตอนที่ 34 และ 35  2015  A Girl's Breakfast  ริซะ อาราอิ  นิปปงทีวี   โรงเรียนคุก  อันซุ โยโกยามะ  เอ็มบีเอส   2016  ยอดนักขายมือทอง  มาโดกะ มูราตะ  นิปปงทีวี   Love Love Alien  โซโนมิ อิชิบาชิ  ฟูจิทีวี  นำแสดง  2017  สายลับทีมสืบสวน  โอยามะ เรอิ  คันไซทีวี   มิลเลี่ยนเยนวีเมน  ฮิรากิ นานากะ  ทีวีโตเกียว   หน่วยแพทย์ติดปีก 3  โยโกมิเนะ อาการิ  ฟูจิทีวี   2018  จุมพิตมรณะ  มิโกโตะ นามิกิ  นิปปงทีวี   We Are Rockets!  อาโออิ ฟูจิตานิ  ทีบีเอสทีวี   2019  โมโตะคาเระมาเนีย  ยูริกะ  ฟูจิทีวี  นำแสดง  2020  อเมริกานิมาเกนะคัตตะโอโตโกะ  คาซูโกะ อาโซ  ทีวีโตเกียว   2022 เฉือนคมธุรกิจปิดเกมแค้น ยูกะ คูซูโนกิ ทีวีอาซาฮิ ร่วมนำแสดง 

 ละครเวที 
 ปี ชื่อการแสดง หมายเหตุ 2010  ดรอปปิง: โดย ฟูเระ คาเรรุ อิเซ็งนิคิเอรุจิยูโอะมตเตะอิรุ 

 มิวสิกวิดีโอ 
 "ไทโยโนะนิโฮฮิ" โดย นาโอตาโร โมริยามะ (2007)
 "เลดีดอนท์คราย" โดย ดี-51 (2009)
 "เอคโค" โดย ยูนิเวิร์ส (2010)
 "ซัมบอดีอเกน: มาตะอาอุฮิมาเดะ" โดย เลิฟ (2011)
 "โกเมนเนะ, มามะ" โดย Yu-A (2011)
 "มาจิเมะนะฮิโตะ" โดย ซูซูโมกุ (2011)
 "ฟอร์ยู." โดย Hazzie (2013) 
 "มิสซัมเมอร์" โดย กาลิเลโอ กาลิเลอี
 "มิไร (อาชิตะ) โดย BtoB (2015)
 "โบกูระโนะทาเมะนิ..." โดย เค็ตสึเมชิ (2016) 
 "ฮานาอูราไน" โดย Vaundy (2021)
# โซ่เวรี
โซ่เวรี   เป็นละครโทรทัศน์ไทย ผลิตโดย บริษัท นีโน่ บราเดอร์ส จำกัด บทประพันธ์โดย ณารา บทโทรทัศน์โดย พิไลลาพย์ นำแสดงโดย หัสวีร์ ภัคพงษ์ไพศาล , มุกดา นรินทร์รักษ์ , ชนกันต์ พูนศิริวงศ์ , บารมิตา สาครจันทร์ ร่วมด้วยนักแสดงมากฝีมืออีกคับคั่ง กำกับการแสดงโดย ศุภฌา ครุฑนาค ออกอากาศทุกวัน ศุกร์ถึงอาทิตย์ ระหว่างวันที่ 14 สิงหาคม ถึง 13 กันยายน พ.ศ. 2563
“มุกดา-เข้ม” ดราม่าฟินร้อนแรง “โซ่เวรี” รักแลกแค้นสุดแซ่บ
เปิดฉากเตียงเดือด “มุกดา” แซ่บมากกระชากจูบ “เข้ม” ใน "โซ่เวรี EP.1" โดยได้กลับมาออกอากาศแบบรีรันอีกครั้งทุกวัน จันทร์-อังคาร ระหว่างวันที่ 27 กันยายน ถึง 22 พฤศจิกายน พ.ศ. 2564
"มุกดา" อ้อนชวนดู “โซ่เวรี” รีรัน โค้งสุดท้าย อดใจรอเตรียมฟินละครใหม่คู่ "เข้ม"
"กุ๊กกิ๊ก กชกร" แฮปปี้ "โซ่เวรี" รีรัน แฟนละครยังอิน หมั่นไส้ความร้ายของ "แพม"

 งานสร้าง 
ละครเรื่อง โซ่เวรี ได้มีการลองเสื้อผ้านักแสดงหรือการฟิตติ้งเสื้อผ้าเมื่อกลางปี พ.ศ. 2563ส่องภาพฟิตติ้ง "โซ่เวรี" ทีมนักแสดงออร่าจับทุกคน และได้จัดพิธีบวงสรวงเมื่อวันอังคารที่ 4 สิงหาคม พ.ศ. 2563 ที่ สถานีโทรทัศน์ช่อง 7 เอชดี"นีโน่&หนิง" เสริมปัง นำทีมบวงสรวง "โซ่เวรี"  จับคู่ฮอต "เข้ม&มุกดา" ปะทะแค้นเข้มข้น

 นักแสดง 
ตัวละคร นักแสดงหลักออกอากาศทางช่อง 7 เอชดีผลิตโดย  นีโน่ บราเธอร์ส จำกัด บทประพันธ์  ณาราบทโทรทัศน์  พิไลลาพย์ผู้จัดปณิตา ธรรมวัฒนะเมทนี บุรณศิริกำกับการแสดงศุภฌา ครุฑนาค ตัวละคร นักแสดงนำ  ปรินทร์ เตชานนท์ (ปรินซ์)  หัสวีร์ ภัคพงษ์ไพศาล ปารมิตา อิศเรศ (มิตา)  มุกดา นรินทร์รักษ์ ชนาธิป สิริมันตรา (เชน)  ชนกันต์ พูนศิริวงศ์ กวินา  พรทิวา สาครจันทร์ตัวละคร  นักแสดงสมทบ กันย์ เศวตรศิริ  พีรวัศ กุลนันท์วัฒน์ นภาสิริ (แพม)  กชกร ส่งแสงเติม ไตรทศ  คมกฤษณ์ ดวงสุวรรณ์ ชัชชัย สิริมันตรา  ศรุต วิจิตรานนท์ นันทวัน สิริมันตรา (นัน) ศิริพิชญ์ วิมลโนช ประภาพร เตชานนท์  สุปราณี เจริญผล ปรมินทร์ อิศเรศ  ศุกล ศศิจุลกะ วิจิตรา อิศเรศ  กันตา ดานาว วาสินี (แวว)  ภารดี วงษ์สวัสดิ์ เกริกพล  วโรดม เข็มมณฑา พิมรดา เศวตรศิริ (น้องพิมพ์)  ด.ญ.ปณิริน ธรรมวัฒนะ  เจนจิรา  พรสวรรค์ สุขจิตร ต้อยติ่ง  ธัญญา รัตนมาลากุล ปารณัท อิศเรศ (นิก)  ด.ช.มาเตโอ ภาคิน กัสปารี ปารีณา อิศเรศ (รีน่า)  ด.ญ.ฟลอร่า มัสซาโร ตัวละคร  นักแสดงรับเชิญ ปรมินทร์ (ป๊าของกวินา)  เมทนี บุรณศิริ ม.จ.ทวี (ท่านทวี)  เพ็ญเพ็ชร เพ็ญกุล ม.ร.ว.หญิง ใหม่เอี่ยม (คุณหญิงใหม่)  ปณิตา ธรรมวัฒนะ แม่ของนภาสิริ  ปัทมา ปานทอง  ฉัตรชัย เพียงอภิชาติ ป๊า  จิรัฏฐ์ อุ่นแก้ว เพื่อนใหม่ของเกริกพล  ศุภวิชญ์ ตันติมาภรณ์
# โคดี สมิต-แม็กฟี
โคดี สมิต-แม็กฟี (เกิด 13 มิถุนายน 1996) เป็นนักแสดงชาวออสเตรเลีย เริ่มมีผลงานการแสดงจากการเป็นนักแสดงเด็กทางละครโทรทัศน์ โดยได้รับความสนใจจากการแสดงละครชุดของสถานีทีเอ็นทีเรื่อง คืนแห่งฝันสยอง (ค.ศ. 2006) ซึ่งแต่ละตอนสร้างมาจากผลงานเรื่องสั้นของสตีเวน คิง โดยเขาได้แสดงในตอนที่ชื่อว่า คดีสุดท้ายของอัมนีย์ และ เดอะฟิฟท์ควอเตอร์ จนกระทั่งเขาได้แสดงในภาพยนตร์ดราม่าของประเทศออสเตรเลียเรื่อง สายใยรัก สายสัมพันธ์ (ค.ศ. 2007) ที่ทำให้เขาได้รับรางวัลนักแสดงเด็กยอดเยี่ยมจากสถาบันภาพยนตร์ออสเตรเลีย ต่อมาเขาได้รับบทเป็นนักแสดงนำคู่กับวิกโก มอร์เทนเซน ด้วยวัยเพียง 12 ปี ในเรื่องภาพยนตร์เรื่อง เดอะโร้ด ข้ามแดนฝ่าอำมหิต (ค.ศ. 2009) และ แสดงนำคู่กับ โคลอี เกรซ มอเรตซ์ ใน แวมไพร์ร้าย..เดียงสา (ค.ศ. 2010) 

ในปี ค.ศ.  2021 สมิต-แม็กฟี ประสบความสำเร็จในอาชีพการแสดงเมื่อเขาแสดงบท "ปีเตอร์ กอร์ดอน" ในภาพยนตร์เรื่อง อำนาจบาดเลือดแค้น ที่กำกับการแสดงโดย เจน แคมเปียน โดยเขาได้รับรางวัลลูกโลกทองคำ สาขานักแสดงสมทบชายยอดเยี่ยม และได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม, รางวัลแบฟตา และรางวัลแซกอวอร์ดส์

นอกจากนี้เขายังมีผลงานการแสดงในภาพยนตร์ที่ประสบความสำเร็จทางรายได้เช่น รุ่งอรุณแห่งอาณาจักรพิภพวานร (ค.ศ. 2014) และการรับบทเป็น "ไนท์ครอว์เลอร์" ใน X-เม็น อะพอคคาลิปส์  (ค.ศ. 2016) และ X-เม็น ดาร์ก ฟีนิกซ์ (ค.ศ. 2019)
# 1917 (ภาพยนตร์ พ.ศ. 2562)
1917 เป็นภาพยนตร์แนวสงครามที่ออกฉายในปี ค.ศ. 2019 กำกับและอำนวยการสร้างโดย แซม เมนเดส โดยได้รับแรงบันดาลใจบางส่วนจากเรื่องราวที่เล่าโดย อัลเฟรด เมนเดส ผู้เป็นปู่ของเขา เกี่ยวกับการรับใช้ของเขาในช่วงสงครามโลกครั้งที่หนึ่ง ภาพยนตร์เรื่องนี้เกิดขึ้นหลังจากการล่าถอยของชาวเยอรมันไปยังแนวกั้นยฮินเดินบวร์ค ระหว่างปฏิบัติการอัลเบอริช และติดตามทหารอังกฤษสองคน วิลล์ โซฟิลด์ (จอร์จ แมคเคย์) และ ทอม เบลก (ดีน-ชาร์ลส์ แชปแมน) ในภารกิจของพวกเขาในการส่งข้อความสำคัญเพื่อยุติการโจมตีที่อุกอาจ สมทบด้วย มาร์ค สตรอง, แอนดรูว์ สกอตต์, ริชาร์ด แมดเดน, แคลร์ ดูบุร์ก, โคลิน เฟิร์ธ และ เบเนดิกต์ คัมเบอร์แบตช์

โปรเจ็กต์นี้ประกาศในเดือนมิถุนายน ค.ศ. 2018 โดยแมคเคย์และแชปแมน ได้เซ็นสัญญาในเดือนตุลาคม และนักแสดงที่เหลือเข้าร่วมในเดือนมีนาคมปีถัดมา การถ่ายทำเกิดขึ้นตั้งแต่เดือนเมษายนถึงมิถุนายน ค.ศ. 2019 ในสหราชอาณาจักร ภายใต้การกำกับภาพโดย โรเจอร์ ดีกิ้นส์ และตัดต่อโดย ลี สมิธ โดยใช้การถ่ายแบบลองเทกเพื่อให้ทั้งเรื่องปรากฏเป็นสองช็อตต่อเนื่องกัน

1917 เปิดตัวในสหราชอาณาจักรเมื่อวันที่ 4 ธันวาคม ค.ศ. 2019 และออกฉายในสหรัฐเมื่อวันที่ 25 ธันวาคม ปีเดียวกัน โดยยูนิเวอร์แซลพิกเจอส์ และในสหราชอาณาจักรเมื่อวันที่ 10 มกราคม ค.ศ. 2020 โดยเอนเตอร์เทนเมนต์วัน ภาพยนตร์เรื่องนี้ทำรายได้ทั่วโลกกว่า 384.9 ล้านเหรียญสหรัฐ

 นักแสดง 
 จอร์จ แมคเคย์ รับบท แลนซ์ สิบโทวิลเลียม "วิลล์" โชฟิลด์ (Lance Corporal William "Will" Schofield)
 ดีน-ชาร์ลส์ แชปแมน รับบท แลนซ์ สิบโทโธมัส "ทอม" เบลค (Lance Corporal Thomas "Tom" Blake)
 มาร์ค สตรอง รับบท กัปตัน สมิธ (Captain Smith)
 แอนดรูว์ สกอตต์ รับบท ร้อยโท เลสลี่ (Lieutenant Leslie)
 ริชาร์ด แมดเดน รับบท ร้อยโท โจเซฟ เบลค (Lieutenant Joseph Blake)
 แคลร์ ดูบุร์ก รับบท ลอรี (Lauri)
 โคลิน เฟิร์ธ รับบท นายพล เอรินมอร์ (General Erinmore)
 เบเนดิกต์ คัมเบอร์แบตช์ รับบท พันโทแมคเคนซี่ (Lieutenant-Colonel Mackenzie)
 แดเนียล เมย์ส รับบท จ่าแซนเดอร์ส (Sergeant Sanders)
 เอเดรียน สการ์เบอโร รับบท เมเจอร์เฮปเบิร์น (Major Hepburn)
 เจมี่ ปาร์คเกอร์ รับบท ร้อยโท ริชาร์ดส์ (Lieutenant Richards)
 ปิ๊บ คาร์เตอร์ รับบท ร้อยโท กอร์ดอน (Lieutenant Gordon)
 ไมเคิล จิ๊บสัน รับบท ร้อยโท ฮัตตัน (Lieutenant Hutton)
 ริชาร์ด แมคเคบ รับบท พันเอกคอลลินส์ (Colonel Collins)
 จัสติน เอ็ดเวิร์ดส์ รับบท กัปตัน อีวินส์ (Captain Ivins)
 นภาวรรณ ริซวัน รับบท เซปอย จอนดาลาร์ (Sepoy Jondalar)
 บิลลี่ โพสเทิลเวท รับบท พีซีโอ ฮาร์วีย์ (PCO Harvey)

 การตอบรับ 
รอตเทนโทเมโทส์รายงานว่าร้อยละ 89 ของผู้วิจารณ์ 460 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 78 เต็ม 100 คะแนน ซึ่งประเมินโดยผู้วิจารณ์ 57 คน
# การปฏิวัติคอมมิวนิสต์จีน
การปฏิวัติคอมมิวนิสต์จีน เป็นที่รู้จักกันอย่างเป็นทางการว่า สงครามปลดปล่อยประชาชนชาวจีน ในสาธารณรัฐประชาชนจีน (PRC) และยังเป็นที่รู้จักอีกอย่างคือ สงครามพิทักษ์ชาติต่อต้านกบฏคอมมิวนิสต์ ในสาธารณรัฐจีน (ROC) เป็นช่วงเวลาของการปฏิวัติทางสังคมและการเมืองในจีนซึ่งเริ่มต้นขึ้นจากการก่อตั้งพรรคคอมมิวนิสต์จีนใน ค.ศ. 1921 ต่อเนื่องเรื่อยมาไปจนถึงแนวร่วมที่หนึ่งใน ค.ศ. 1920 พรรคการเมืองนี้ถูกก่อตั้งขึ้นในหมู่ชนชั้นแรงงานภายในเมืองและทำงานเพื่อทำให้ชาวนาคนจีนที่มีความคิดแบบหัวรุนแรงทางเมืองผ่านการปฏิรูปที่ดิน อย่างไรก็ตาม ใน ค.ศ. 1927 การสังหารหมู่ที่เซี่ยงไฮ้ได้ทำให้แนวร่วมที่หนึ่งสิ้นสุดลง และพรรคถูกบีบบังคับให้ไปอยู่ในชนบท ในช่วงสงครามจีน-ญี่ปุ่นครั้งที่สอง (ค.ศ. 1937-45) และแนวร่วมที่สอง พรรคได้เรียกร้องการต่อต้านลัทธิจักรวรรดินิยมเช่นกัน ในทางการทหาร การปฏิวัติได้สิ้นสุดลงด้วยสงครามกลางเมืองจีน (ค.ศ. 1945-1949) เมื่อกองทัพปลดปล่อยประชาชนสามารถเอาชนะกองทัพสาธารณรัฐจีนได้อย่างเด็ดขาด นำไปสู่การยุติสงครามที่ไม่ต่อเนื่องมาเป็นเวลากว่าสองทศวรรษระหว่างพรรคคอมมิวนิสต์จีน (CCP) และพรรคก๊กมินตั๋ง (KMT หรือ ชาตินิยม) รัฐบาลชาตินิยมของเจียง ไคเชกได้อพยพไปยังเกาะไต้หวัน และในฐานะประธานแห่งพรรคคอมมิวนิสต์จีน เหมา เจ๋อตงได้กลายเป็นบุคคลสำคัญในรัฐบาลหลังการปฏิวัติของจีนแผ่นดินใหญ่

ชัยชนะของคอมมิวนิสต์ได้ส่งผลกระทบอย่างใหญ่หลวงต่อสมดุลแห่งอำนาจของโลก: จีนกลายเป็นรัฐสังคมนิยมหลักที่สอง และภายหลังจากความแตกแยกระหว่างจีน-โซเวียตใน ค.ศ. 1956 มหาอำนาจที่สามในสงครามเย็น สาธารณรัฐประชาชนได้ให้การสนับสนุนทั้งทางตรงและทางอ้อมต่อขบวนการลัทธิคอมมิวนิสต์ทั่วโลก และเป็นแรงบันดาลใจให้เกิดการเติบโตของพรรคการเมืองที่นิยมลัทธิเหมาในหลายประเทศ ความตกตะลึงในความสำเร็จของพรรคคอมมิวนิสต์จีน และด้วยความเกรงกลัวต่อเหตุการณ์ที่คล้ายกันซึ่งจะเกิดขึ้นไปทั่วทั้งเอเชียตะวันออก ทำให้สหรัฐต้องเข้าแทรกแซงทางการทหารในเกาหลีและเอเชียตะวันออกเฉียงใต้ (เช่น เวียดนาม) จนถึงทุกวันนี้ พรรคคอมมิวนิสต์จีนยังคงเป็นพรรคที่ปกครองจีนแผ่นดินใหญ่และเป็นพรรคการเมืองที่ใหญ่เป็นอันดับสองของโลก

 หมายเหตุ
# มิสแกรนด์ศรีลังกา
มิสแกรนด์ศรีลังกา  จัดขึ้นภายใต้องค์กรมิสแกรนด์ศรีลังกา เป็นการประกวดนางงามระดับประเทศของประเทศศรีลังกา เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2016

 ฉบับ 
ปี ครั้งที่ วันที่ สถานที่ผู้เข้าแข่งขัน ผลการแข่งขัน  มิสแกรนด์ศรีลังกา รองอันดับ 1 รองอันดับ 2 2016 1 25 กันยายนTaj Samudra Hotel, โคลัมโบ10Harshani Ruman(โคลัมโบ)Nilusha Madhuwanthi(โคลัมโบ)Chalani Shehani(โคลัมโบ) 2018 2 16 กันยายนWaters Edge, Colombo14Pawani Vithanage(โคลัมโบ)Harini Silva(โคลัมโบ)Tasla Senadeera(โคลัมโบ)

 การแข่งขันระดับนานาชาติ 
ต่อไปนี้เป็นรายชื่อตัวแทนชาวศรีลังกาของมิสแกรนด์อินเตอร์เนชั่นแนล.

สัญลักษณ์สี
 ปี ตัวแทนบ้านเกิด    ตำแหน่ง  2023ซายูริ ภากยาวี โคลัมโบ  2022นิฮารี เปเรรา โคลัมโบมิสทีนศรีลังกา 2021ไม่ผ่านเข้ารอบ  2021แอนนา-มารี ออนดาชี โทรอนโตไม่ผ่านเข้ารอบ  2020ประธิภา ลียนอรัชชี โคลัมโบ ไม่ผ่านเข้ารอบ  2018ปะวานี วิทะเนค โคลัมโบมิสแกรนด์ศรีลังกา 2018เข้ารอบ 20 คนสุดท้าย  2017วิสนา เฟร์นันโด โคลัมโบไม่ผ่านเข้ารอบ  2016ฮาร์ชานี รูมาน โคลัมโบมิสแกรนด์ศรีลังกา 2016ไม่ผ่านเข้ารอบ  2015ออร์เนลลา กูเนเซเกียร์ โคลัมโบ เข้ารอบ 10 คนสุดท้าย  2014ไอเรชา อาซานกี โคลัมโบมิสเวิลด์ศรีลังกา 2013 เข้ารอบ 20 คนสุดท้าย  2013ดาเนียลล์ เคอร์โคเวน โคลัมโบมิสเวิลด์ศรีลังกา 2006 เข้ารอบ 10 คนสุดท้าย 

 ทำเนียบ 

 การประกวดรอบระดับประเทศ 
รายการต่อไปนี้คือผู้เข้ารอบสุดท้ายของการประกวด มิสแกรนด์ศรีลังกา รวมถึงผลการประกวด
สัญลักษณ์สี
 : ชนะเลิศ
 : รองชนะเลิศหรืออันดับ 5/9
 : เข้ารอบรองชนะเลิศ
 : ผู้เข้าแข่งขันในรอบก่อนรอบสุดท้าย
: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
 : รางวัลพิเศษหรือเข้ารอบสุดท้ายรางวัลพิเศษ
 : ถอนตัว
 : ไม่ได้เข้าร่วม
 width=20  2016201801Fiona Fernando (Top 5)Sanduni Kirthisinghe02Shashini Rathnasiri (Top 5)Sandunika Bandara03Shalindi WidushaChathuni Senanayake04Vereena RanatungaMelissa Nanayakkara05Chalani Shehani (2nd)Sachini Suraweera06Chamodi PereraChalani Nisansala07 (1st)Southamini Shanthakumar08SabeethaOfelya Kariyawasam09 (W)Pawani Vithanage (W)10Shenali WickremasingheHarini Silva (1st)11Tasla Senadeera (2nd)12Kathy Ferdinanz13Menushi Bandara14Rajini Thilakarathne รวม 1014
# Bisboeckelera
Bisboeckelera เป็นสกุลพืชดอกในวงศ์กก ซึ่งเป็นพืชพื้นถิ่นในพื้นที่ทวีปอเมริกาเขตร้อนตอนใต้ แบ่งเป็นชนิดดังนี้:

Bisboeckelera irrigua 
Bisboeckelera longifolia 
Bisboeckelera microcephala 
Bisboeckelera vinacea
# แถลงการณ์ถนัด-รัสก์
แถลงการณ์ถนัด-รัสก์ เป็นแถลงการณ์ทางการทูตทวิภาคีที่ลงนามเมื่อวันที่ 6 มีนาคม พ.ศ. 2505 โดยพันเอกพิเศษ ถนัด คอมันตร์ รัฐมนตรีว่าการกระทรวงการต่างประเทศไทย และดีน รัสก์ (Dean Rusk) รัฐมนตรีว่าการกระทรวงการต่างประเทศสหรัฐ ในแถลงการณ์ดังกล่าว สหรัฐสัญญาว่าจะช่วยเหลือไทยหากต้องเผชิญกับการรุกรานจากชาติเพื่อนบ้าน แถลงการณ์นี้เกิดขึ้นจากความสัมพันธ์ระหว่างสหรัฐกับไทยที่เริ่มต้นขึ้นในคริสต์ศตวรรษที่ 19 โดยสนธิสัญญาไมตรีและพาณิชย์ ค.ศ. 1833

แถลงการณ์ดังกล่าวตอกย้ำบทบาทของไทยในฐานะพันธมิตรที่สำคัญของสหรัฐ ในภูมิภาคเอเชียแปซิฟิกในช่วงสงครามเย็น ในช่วงเวลาต่อจากการแถลง สหรัฐได้ดำเนินการช่วยพัฒนากองทัพไทยและปรับปรุงโครงสร้างพื้นฐานทางกายภาพของประเทศไทยให้ทันสมัย ต่อมากองทัพไทยได้มีส่วนร่วมกับสงครามเวียดนาม โดยสนับสนุนประเทศเวียดนามใต้จากภัยคุกคามทางทหารจากประเทศเวียดนามเหนือและเวียดกง ในช่วงสงครามเวียดนาม สหรัฐได้เข้าใช้ฐานทัพอากาศของประเทศไทย เพื่อสนับสนุนการเคลื่อนกำลังพลและยุทธภัณฑ์ทางอากาศของกองทัพสหรัฐ ซึ่งเป็นส่วนหนึ่งของยุทธศาสตร์การวางกำลังส่วนหน้า
# บึงบ้านหาญ
บึงบ้านหาญ เป็นบึงน้ำเก่าแก่ที่ขุดขึ้นเพื่อการอุปโภคและบริโภคของตัวเมืองด่านขุนทด ต่อมา เทศบาลตำบลด่านขุนทด ได้พัฒนาเป็นสวนสาธารณะ ชื่อว่า สวนเฉลิมพระเกียรติ 72 พรรษา

 การพัฒนาบึงบ้านหาญ (อันเนื่องมาจากพระราชดำริ) 
 ปี พ.ศ. 2543
พระบาทสมเด็จพระเจ้าอยู่หัว รัชการลที่ 9 ทรงพระกรุณาโปรดเกล้าฯ ให้ดำเนินงานพัฒนาบึงบ้านหาญ เมื่อวันที่ 19 มกราคม 2543 เพื่อให้เป็นแหล่งน้ำดิบสำหรับผลิตน้ำประปาให้บริการแก่ราษฎร ในเขตเทศบาลด่านขุนทด 
 ปี พ.ศ. 2544 
ขุดลอกบึงบ้านหาญขนาดพื้นที่ 118 ไร่ 2 งาน 69 ตารางวา ให้มีความลึกเฉลี่ย 1.50 เมตร ดำเนินการโดยกองทัพภาคที่ 2 เพื่อเป็นแหล่งกักเก็บน้ำสะอาดขนาดประมาณ 900,000 ลูกบาศก์เมตร

 ภายในสวน 
 อนุสาวรีย์พ่อขุนทด 
เป็นอนุสาวรีย์เพื่อรำลึกถึง "พ่อขุนทด" ซึ่งเป็นผู้ปกครองด่านขุนทดในอดีต จะมีการจัดงานประเพณี "สืบสานตำนานด่านขุนทด" เพื่อบวงสรวงสักการะเป็นประจำทุกปี
 พื้นที่ออกกำลังกาย 
ภายในสวนมีทางวิ่งรองบึงบ้านหาญ ความยาวประมาณ 1.5 กิโลเมตร และมีลานออกกำลังกายกลางแจ้งตามจุดต่างๆรอบบึง
 ศาลาพักผ่อน 
อาคารศาลาริมน้ำสำหรับพักผ่อน ตั้งอยู่ในสวนทางด้านที่ติดวัดศาลาลอย
# วิหารแห่งพระจันทร์
เย่วถาน (ภาษาจีนกลาง) หรือ วิหารแห่งพระจันทร์  เป็นหมู๋โบราณสถานซึ่งเป็นแท่นบูชาที่ตั้งอยู่ในฟู่เฉิงเหมิน เขตซีเฉิง ทางตะวันตกของปักกิ่ง ประเทศจีน โดยแท่นบูชาถูกสร้างขึ้นในปี ค.ศ. 1530 ในสมัยราชวงศ์หมิงเพื่อใช้ในพิธีบูชาดวงจันทร์ประจำทุกปีโดยจักรพรรดิแห่งจีน 

ปัจจุบันแท่นบูชาและบริเวณโดยรอบอยู่ภายในสวนสาธารณะ แท่นบูชาไม่บุบสลายอีกต่อไป แม้ว่ากำแพงโดยรอบจะยังคงอยู่
# ถนนสายไหม
ถนนสายไหม (หรือ ถนนสุขาภิบาล 5 (สายไหม)) เป็นถนนที่ตั้งอยู่ในท้องที่แขวงสายไหม เขตสายไหม กรุงเทพมหานคร มีความกว้าง 20 เมตร ยาว 6,670 เมตร มีจุดเริ่มต้นอยู่บริเวณคลองสองและจุดสิ้นสุดอยู่บริเวณคลองพระยาสุเรนทร์ เป็นถนนที่เชื่อมต่อกับถนนสำคัญหลายสาย ได้แก่ ถนนเลียบคลองสอง (พหลโยธิน 54/1) ถนนสุขาภิบาล 5 (ออเงิน) และถนนหทัยราษฎร์ และเชื่อมต่อไปยังถนนพหลโยธิน ถนนลำลูกกา ถนนกาญจนาภิเษก ถนนเทพรักษ์ ทางพิเศษฉลองรัช รวมถึงย่านวัชรพลและย่านรามอินทราได้

ในอดีตถนนสายไหมมีสภาพเป็นคันดินที่ตัดผ่านทุ่งนาขนานตามแนวยาวกับคลองหกวาสายล่างและคลองหมอนสี่สิบ มีขนาดช่องทางกว้าง 3 เมตร รถยนต์สามารถสัญจรได้เฉพาะในฤดูแล้ง ต่อมาเมื่อ พ.ศ. 2526 เกิดน้ำท่วมอย่างหนักในกรุงเทพมหานคร ทำให้น้ำที่ไหลบ่ามาทางทิศเหนือผ่านเข้ามาทางคลองหกวาสายล่าง ทางเขตบางเขนจึงทำโครงการป้องกันและแก้ไขปัญหาน้ำท่วมโดยกำหนดให้ถนนสายไหมเป็นแนวคันดินกั้นน้ำและสร้างประตูระบายน้ำตามแนวถนน 3 แห่ง ที่บริเวณคลองสอง คลองลำหม้อแตก และคลองพระยาสุเรนทร์ โดยก่อสร้างถนนแล้วเสร็จเมื่อ พ.ศ. 2527 เป็นถนนลาดยางขนาด 2 ช่องจราจร ผิวคันทางกว้าง 6 เมตร ทำให้การเดินทางสะดวกยิ่งขึ้น ต่อมา พ.ศ. 2537 ได้ปรับปรุงถนนให้กว้างขึ้นและซ่อมแซมทั่วไป

พ.ศ. 2539 ถนนสายไหมได้รับการปรับปรุงอีกครั้ง โดยขยายถนนเป็น 4 ช่องจราจร สร้างจากคอนกรีตเสริมเหล็ก คันทางกว้าง 14 เมตร พร้อมท่อระบายน้ำและทางเท้าสองฝั่ง รวมเป็นระยะทางทั้งสิ้น 6,670 เมตร สภาพปัจจุบันเป็นย่านอยู่อาศัย มีหมู่บ้านจัดสรร จากการประเมินทุนทรัพย์ที่ดินรอบบัญชี พ.ศ. 2559–2562 ราคาที่ดินประเมินบริเวณถนนสายไหมมีราคา 45,000  บาทต่อตารางวา
# ตำบลปากช่อง (อำเภอปากช่อง)
ตำบลปากช่อง เป็นตำบลหนึ่งในอำเภอปากช่อง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองปากช่อง และองค์การบริหารส่วนตำบลปากช่อง

 การปกครอง 
 การปกครองส่วนภูมิภาค 

 หมู่ที่ 1 คลองตาลอง
 หมู่ที่ 2 หนองผักเสน
 หมู่ที่ 3 โป่งประทุน
 หมู่ที่ 4 บันไดม้า
 หมู่ที่ 5 หนองมะค่า
 หมู่ที่ 6 หนองอีเหลอ
 หมู่ที่ 7 ลำทองหลาง
 หมู่ที่ 8 หนองตาแก้ว
 หมู่ที่ 9 กอก
 หมู่ที่ 10 กะโตวา
 หมู่ที่ 11 ปากช่อง
 หมู่ที่ 12 หนองน้อย
 หมู่ที่ 13 หนองสวอง
 หมู่ที่ 14 ซับน้ำเย็น
 หมู่ที่ 15 เหนือ
 หมู่ที่ 16 ซับหวาย
 หมู่ที่ 17 สะพานดำ
 หมู่ที่ 18 ตลาดน้อยหน่า
 หมู่ที่ 19 โนนอารีย์
 หมู่ที่ 20 ไทยเจริญ
 หมู่ที่ 21 โนนสมบูรณ์
 หมู่ที่ 22 หนองยาง

 การปกครองส่วนท้องถิ่น 
พื้นที่ของตำบลปากช่องอยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลเมืองปากช่อง         -           14,084       25,372องค์การบริหารส่วนตำบลปากช่อง  -          10,783       17,868 รวม                                    -           24,867       43,238
 สถิติจำนวนประชากรและบ้านของตำบลปากช่อง ข้อมูล ณ ธันวาคม 2564
# ตำบลจันทึก
ตำบลจันทึก เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลจันทึก ตั้งอยู่ห่างจากที่ว่าการอำเภอประมาณ 12 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลย่างเสือ ตำบลลำพญากลาง (อำเภอมวกเหล็ก สระบุรี) 
 ทิศตะวันออก ติดต่อกับ ตำบลหนองหญ้าขาว (อำเภอสีคิ้ว) 
 ทิศใต้ ติดต่อกับ ตำบลหนองสาหร่าย
 ทิศตะวันตก ติดต่อกับ ตำบลปากช่อง

 การปกครอง 
ตำบลจันทึก แบ่งการปกครองออกเป็น 22 หมู่บ้าน คือ

 หมู่ที่ 1 ป่าไผ่
 หมู่ที่ 2 ท่าหีบ
 หมู่ที่ 3 หนองกระทุ่ม
 หมู่ที่ 4 ซับม่วง
 หมู่ที่ 5 สอยดาว
 หมู่ที่ 6 หนองไข่น้ำ
 หมู่ที่ 7 สายชนวน
 หมู่ที่ 8 หนองตอ
 หมู่ที่ 9 ซับไม้ล้ม
 หมู่ที่ 10 หนองใหญ่
 หมู่ที่ 11 หนองสะแกเหนือ
 หมู่ที่ 12 ลำพญากลาง
 หมู่ที่ 13 ท่างอย
 หมู่ที่ 14 พรหมประดิษฐ์
 หมู่ที่ 15 ซับมะละกอ
 หมู่ที่ 16 ซับหินแก้ว
 หมู่ที่ 17 ซับไม้ล้มเหนือ
 หมู่ที่ 18 ไร่
 หมู่ที่ 19 จันทึกใหม่
 หมู่ที่ 20 ซับมืด
 หมู่ที่ 21 ราษฎรสามัคคี
 หมู่ที่ 22 บ่อน้ำทิพย์

 สถานที่สำคัญ 
 การศึกษา 
 ศูนย์พัฒนาเด็กเล็กบ้านป่าไผ่
 ศูนย์พัฒนาเด็กเล็กบ้านหนองกระทุ่ม
 ศูนย์พัฒนาเด็กเล็กบ้านสอยดาว
 ศูนย์พัฒนาเด็กเล็กบ้านหนองไข่น้ำ
 ศูนย์พัฒนาเด็กเล็กบ้านท่างอย

 โรงเรียนมัธยมศึกษา
 โรงเรียนปากช่องพิทยาคม
 โรงเรียนประถมศึกษา
 โรงเรียนบ้านป่าไผ่	
 โรงเรียนบ้านสอยดาว	
 โรงเรียนบ้านสายชนวน	
 โรงเรียนบ้านหนองกะทุ่ม	
 โรงเรียนบ้านหนองไข่น้ำ (ลำพญากลาง)
 โรงเรียนบ้านหนองตอ
  โรงเรียนเสนารัฐวิทยาคาร

 การสาธารณสุข
 โรงพยาบาลส่งเสริมสุขภาพตำบล
 โรงพยาบาลส่งเสริมสุขภาพตำบล (หนองไข่น้ำ)
 โรงพยาบาลส่งเสริมสุขภาพตำบล (หนองกระทุ่ม)

 การศาสนา 
 วัด/สำนักสงฆ์
ตำบลจันทึกมีวัดทั้งหมด 17 แห่ง และสำนักสงฆ์ทั้งหมด 8 แห่ง
# ตำบลหนองสาหร่าย (อำเภอปากช่อง)
ตำบลหนองสาหร่าย เป็นตำบลหนึ่งในอำเภอปากช่อง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองปากช่อง และองค์การบริหารส่วนตำบลหนองสาหร่าย

 การปกครอง 
 การปกครองท้องที่ 
ตำบลหนองสาหร่ายแบ่งการปกครองออกเป็น 25 หมู่บ้าน คือ

 หมู่ที่ 1 หนองสาหร่าย
 หมู่ที่ 2 โคกสง่า
 หมู่ที่ 3 คลองยาง
 หมู่ที่ 4 หนองคู
 หมู่ที่ 5 ซับหวาย
 หมู่ที่ 6 หนองจาน
 หมู่ที่ 7 ไทรงาม
 หมู่ที่ 8 ผัง 2
 หมู่ที่ 9 ผัง 13
 หมู่ที่ 10 ท่ามะนาว
 หมู่ที่ 11 ซับยาง
 หมู่ที่ 12 เขาน้อย
 หมู่ที่ 13 หนองไม้เหลือง
 หมู่ที่ 14 หนองไผ่ล้อม
 หมู่ที่ 15 บ่อทอง
 หมู่ที่ 16 ฝายมอญ
 หมู่ที่ 17 หัวสนาม
 หมู่ที่ 18 หลักเขต
 หมู่ที่ 19 คลองทราย
 หมู่ที่ 20 หนองช้างตาย
 หมู่ที่ 21 เฉลิมราษฎร์
 หมู่ที่ 22 โนนป่าติ้ว
 หมู่ที่ 23 เขาเสด็จ
 หมู่ที่ 24 ทรายทอง
 หมู่ที่ 25 ใหม่พัฒนา

 การปกครองส่วนท้องถิ่น 
พื้นที่ของตำบลหนองสาหร่าย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลเมืองปากช่อง         -               4,800        7,893องค์การบริหารส่วนตำบลหนองสาหร่าย  -          16,416       33,046 รวม                                    -                21,216       40,939
 สถิติจำนวนประชากรและบ้านของตำบลหนองสาหร่าย ข้อมูล ณ ธันวาคม 2564
# ตำบลกลางดง (อำเภอปากช่อง)
ตำบลกลางดง เป็นตำบลหนึ่งในอำเภอปากช่อง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลกลางดง และเทศบาลตำบลสีมามงคล

 การปกครอง 
 หมู่บ้าน 
ตำบลกลางดงแบ่งการปกครองออกเป็น 15 หมู่บ้าน คือ

 หมู่ที่ 1 ปางอโศก
 หมู่ที่ 2 บุญบันดาล
 หมู่ที่ 3 ญาติสามัคคี
 หมู่ที่ 4 ชายเขา
 หมู่ที่ 5 ปางแจ้ง
 หมู่ที่ 6 ซับจำปา
 หมู่ที่ 7 กลางดง
 หมู่ที่ 8 หนองเครือคต
 หมู่ที่ 9 เขาพระ
 หมู่ที่ 10 ซับตะเคียน
 หมู่ที่ 11 กลางดง
 หมู่ที่ 12 กลางดง
 หมู่ที่ 13 มิตรภาพ
 หมู่ที่ 14 ชลประทาน
 หมู่ที่ 15 ถ้ำเต่าพัฒนา

 การปกครองส่วนท้องถิ่น 
พื้นที่ของตำบลกลางดงอยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลกลางดง         -               2,397        4,448เทศบาลตำบลสีมามงคล       -                4,308       9,008 รวม                                    -                6,705       13,456
 สถิติจำนวนประชากรและบ้านของตำบลกลางดง ข้อมูล ณ ธันวาคม 2564